CELEX: 62009CN0138
Language: fi
Date: 2009-04-15 00:00:00
Title: Asia C-138/09: Ennakkoratkaisupyyntö, jonka Tribunale Ordinario di Palermo (Italia) on esittänyt 15.4.2009 — Todaro Nunziatina & C. snc v. Assessorato del Lavoro e della Previdenza Sociale

4.7.2009   
            
            
               FI
            
            
               Euroopan unionin virallinen lehti
            
            
               C 153/23
            
         Ennakkoratkaisupyyntö, jonka Tribunale Ordinario di Palermo (Italia) on esittänyt 15.4.2009 — Todaro Nunziatina & C. snc v. Assessorato del Lavoro e della Previdenza Sociale
   (Asia C-138/09)
   2009/C 153/43
   Oikeudenkäyntikieli: italia
   
      Ennakkoratkaisua pyytänyt tuomioistuin
   
   Tribunale Ordinario di Palermo
   
      Pääasian asianosaiset
   
   
      Kantaja: Todaro Nunziatina & C. snc
   
      Vastaaja: Assessorato del Lavoro e della Previdenza Sociale
   
      Ennakkoratkaisukysymykset
   
   
               1)
            
            
               Kun otetaan huomioon, että 15.5.1991 annetun Sisilian alutta koskevan aluelain nro 27 10 §:llä käyttöön otetulla tukijärjestelmällä (asianumero NN 91/A/95) vahvistettiin tukimekanismi vähintään kahdeksi ja enintään viideksi vuodeksi (kaksi vuotta koulutus- ja työsopimuksella toteutettujen työhönottojen kohdalla ja enintään kolme vuotta tapauksissa, joissa koulutus- ja työsopimus on muutettu toistaiseksi voimassa olevaksi sopimukseksi), onko Euroopan komission tarkoituksena ollut 14.11.1995 tekemässään päätöksessä N:o 95/C 343/11, jolla on hyväksytty tukijärjestelmän soveltaminen,
               
                           —
                        
                        
                           sallia merkittävät etuja koskevat ajalliset ja taloudelliset mukauttamiset (kaksi ja kolme vuotta)?
                        
                     
                           —
                        
                        
                           vai onko komissio päinvastoin hyväksynyt yksinomaan ja toissijaisesti tukien myöntämisen koulutus- ja työsopimuksilla toteutettuihin työhönottoihin (kun työsopimusten kesto on kaksi vuotta) tai aiemmin koulutus- ja työsopimuksilla palkattujen työntekijöiden sopimusten muuttamiseen toistaiseksi voimassa oleviksi sopimuksiksi (kolmeksi vuodeksi sopimuksen muuttamisesta lukien)?
                        
                     
         
               2)
            
            
               Viitataanko valtiotuen täytäntöönpanoa koskevalla varainhoitovuoden 1997 päättymisajankohdan mukaisella määräajalla, jonka komissio on asettanut 14.11.1995 tekemässään päätöksessä N:o 95/C 343/11, jolla on hyväksytty aluelain nro 27 10 §:llä käyttöönotettu tukijärjestelmä)
               
                           —
                        
                        
                           niitä tukia koskevan alkuperäiseen menoarvioon, jotka oli tarkoitus myöntää seuraavina vuosina (riippuen edellä mainituista tukien luonnetta koskevista erilaisista tulkinnoista) vai pikemmin
                        
                     
                           —
                        
                        
                           määräaikaan, jossa toimivaltaisten alueellisten elinten on maksettava tuki?
                        
                     
         
               3)
            
            
               Onko Sisilian alue voinut (ja onko sen pitänyt) soveltaa konkreettisesti kyseessä olevaa tukijärjestelmää kaikkiin tukikelpoisiin vuosiin (toisin sanoen 2 + 3 vuotta) tapauksissa, joissa aluelain nro 27 10 §:ssä tarkoitettu koulutus- ja työhönottosopimuksella tapahtuva työhönotto on tapahtunut esimerkiksi 1.1.1996, toisin sanoen 14.11.1995 tehdyssä komission päätöksessä N:o 95/C 343/11 vahvistetussa tuen täytäntöönpanoa koskevassa määräajassa, ja päteekö tämä myös tapauksiin, joissa — kuten edellä mainitussa esimerkissä — hyväksytyn tukijärjestelmän soveltaminen on käsittänyt tuen konkreettisen maksamisen 31.12.2001 saakka (toisin sanoen 1996 + viisi vuotta = 2001)?
            
         
               4)
            
            
               Onko Euroopan komissiolla 16.10.2002 tekemällään päätöksellä 2003/195/EY, jonka 1 artiklassa todetaan, että: ”[t]oukokuun 27 päivänä 1997 annetun Sisilian aluetta koskevan aluelain nro 16 11 pykälän 1 momentissa määritelty tukijärjestelmä ei sovellu yhteismarkkinoille [ja että k]yseistä järjestelmää ei näin ollen voida toteuttaa,” ollut tarkoituksena
               
                           —
                        
                        
                           evätä aluelain nro 16 11 §:ään sisältyvän ”uuden” tukijärjestelmän hyväksyntä sillä perusteella, että komissio on pitänyt kyseistä järjestelmää ”autonomisena” tarkoituksin pidentää aluelain nro 27 10 §:llä käyttöön otetun tuen täytäntöönpanokautta yli 31.12.1996 määräajan, jolloin järjestelmään sisältyvät myös vuosina 1997 ja 1998 toteutettuja työhönottoja ja/tai sopimusten muuttamista koskevat kustannukset, vai
                        
                     
                           —
                        
                        
                           onko kyseisen päätöksen tosiasiallisena tarkoituksena kieltää taloudellisten resurssien hankkiminen Sisilian alueella kieltämällä aluelain nro 27 10 §:llä käyttöön otetun valtiontuen myöntäminen myös ennen 31.12.1996 toteutettujen työhönottojen ja/tai sopimusten muuttamisen osalta?
                        
                     
         
               5)
            
            
               Jos komission päätöstä tulkitaan 4 kohdan ensimmäisen hypoteesin mukaisesti, onko päätös sopusoinnussa EY:n perustamissopimuksen 87 artiklan tulkinnan kanssa, jota komissio käyttää perusteena vastaavanlaisissa tapauksissa, jotka koskevat 11.5.1999 tehdyn päätöksen 2000/128/EY (jonka kohteena ovat Italian valtion lait ja johon viitataan nimenomaisesti vuonna 2002 tehdyn kielteisen päätöksen perusteluissa) ja 13.5.2003 tehdyn päätöksen 2003/739/EY (jonka kohteena ovat Sisilian alueen lait) mukaisia alennuksia koulutus- ja työsopimuksilla palkattavien työntekijöiden sosiaaliturvamaksuista?
            
         
               6)
            
            
               Jos komission päätöstä tulkitaan 4 kohdan toisen hypoteesin mukaisesti, miten on tulkittava tukitoimenpiteiden hyväksymistä koskevaa edellistä päätöstä, kun otetaan huomioon adjektiivin ”myöhempi” kahteen suuntaan vievä merkitys: ”myöhempi” suhteessa komission päätöksessä vahvistettuun talousarvioon tai ”myöhempi” suhteessa Sisilian alueen vahvistamaan rahoitukseen vain vuoden 1996 talousarvioon asti?
            
         
               7)
            
            
               Mitkä tuet on komission mukaan katsottava viime kädessä laillisiksi ja mitkä laittomiksi?
            
         
               8)
            
            
               Millä nyt käsiteltävänä olevan tapauksen osapuolella (yrityksellä vai Assessoratolla) on todistustaakka sen osalta, ettei komission vahvistamaa talousarviota ole ylitetty?
            
         
               9)
            
            
               Otetaanko se, että tuensaajayrityksille mahdollisesti maksetaan laillisiksi katsottujen ja hyväksyttyjen tukien maksamisen myöhästymisestä aiheutuvat lakisääteiset korot, huomioon arvioitaessa, onko 14.10.1995 annetulla päätöksellä N:o 95/C 343/11 alun perin hyväksytty talousarvio mahdollisesti ylitetty?
            
         
               10)
            
            
               Siinä tapauksessa, että nämä korot otetaan huomioon arvioitaessa ylittymistä, miten korot on tällöin määritettävä?